**Radiohead** je engleska rock grupa iz Abingdona u Oxfordshireu, ispočetka formirana od školskih prijatelja godine 1986. pod nazivom **On a Friday**. Radioheadov sastav je ostao isti od samog osnivanja, a čine ga Thom Yorke (vokal/ritam gitara/klavir/elektronski instrumenti), Jonny Greenwood 
(glavna gitara/klavijature), Ed O'Brien (gitara/prateći vokal), Colin Greenwood (bas/sintesajzeri) i Phil Selway (bubnjevi).

Na početku su bili pod utjecajem alternativnih rock grupa 1980ih kao što su R.E.M. Pixies, Joy Division i Sonic Youth, a svoj prvi singl, "Creep" su izdali godine 1992. Ta je pjesma postala neočekivani hit njihovog debitantskog albuma *Pablo Honey* (1993), a uspjeh "Creepa" je rezultirao da se Radiohead smatraju čudom od jednog hita. Grupa je poštovanje kritike u Ujedinjenom Kraljevstvu stekla sa svojim drugim albumom, *The Bends* (1995), a fanove sa svojom gustom gitarskom atmosferom i sklonošću vođe Thoma Yorkea da pjeva u falsetto stilu. Radioheadov treći album *OK Computer* (1997) im je donio još više pažnje; sa svojim ekspanzivnim zvukom i temom otuđenja, od mnogih je kritičara proglašen jednim od ključnih albuma 1990-ih.

Sa svojim polarizirajućim albumima *Kid A* (2000) i *Amnesiac* (2001), Radiohead je došao na vrhunac globalne popularnosti usprkos toga što im je muzički stil postao manje konvencionalan, preuzimajući utjecaje od različitih eksperimentalnih, elektronskih, jazz u modernih klasičnih umjetnika u rasponu od Aphex Twina i Autechrea do Charlesa Mingusa i Oliviera Messiaena. Njihov posljednji album, *Hail to the Thief* (2003), je od kritičara prepoznat kao mješavina gitarskog rocka, elektronske atmosfere i politički relevantnih tekstova, donosno kao sinteza cijele karijere grupe. Radiohead su trenutno bez izdavačke kuće, i rade na svom sedmom studijskom albumu, koji se treba izdati negdje 2007. godine.

Bilješke
--------

1. ↑  „*Dork Radio*. Caren Myers. Details Magazine, November 1993.". Arhivirano iz originala na datum 2006-11-09. Pristupljeno 11. 03. 2007.
2. ↑  Dennis, Jon (2003-05-02). „Radio days". *The Guardian*. Pristupljeno 17. 03. 2007.
3. ↑  Stoute, Lenny (1995-06-01). „Runaway hit a mixed-blessing for U.K.'s Radiohead". *Toronto Star* (followmearound.com). Arhivirano iz originala na datum 2010-11-24. Pristupljeno 18. 03. 2007.
4. ↑   „Acclaimed Music - The Bends". Pristupljeno 18. 03. 2007.
5. ↑  „Acclaimed Music: OK Computer.". Acclaimed Music. Pristupljeno 21. 02. 2007.
6. ↑  „BBC/Your views on Amnesiac". BBC News. Pristupljeno 01. 03. 2007.
7. ↑  „US success for Radiohead". *BBC News*. 2001-06-14. Pristupljeno 19. 03. 2007.
8. ↑  „Thom interview". *The Observer* (Followmearound.com). 2000-10-01. Pristupljeno 19. 03. 2007.
9. ↑  Smith, Andrew (2000-10-01). „Sound and Fury". *The Observer*. Pristupljeno 17. 03. 2007.
10. ↑   „Radiohead: Hail to the Thief (2003): Reviews". Metacritic.com. Pristupljeno 17. 03. 2007.
11. ↑  „Radiohead returns to studio". *Spin Magazine*. 2007-01-19. Pristupljeno 18. 03. 2007.

Vanjski linkovi
---------------

***Radiohead*** na Wikimedijinoj ostavi

* Radiohead.com
* "Dead Air Space" - Radiohead blog Arhivirano 2007-08-16 na Wayback Machine-u
* Radiohead Track Resource